techiaith/cofnodycynulliad_en-cy huggingface dataset:
English: I thank Jayne Bryant for that, Llywydd. We continue to work with schools and local authorities to provide ongoing support based on the latest scientific and medical advice. The Minister for Education has published operational guidance for local authorities working with their schools to ensure schools remain as safe as possible.
Welsh: Diolchaf i Jayne Bryant am hynna, Llywydd. Rydym ni'n parhau i weithio gydag ysgolion ac awdurdodau lleol i ddarparu cymorth parhaus yn seiliedig ar y cyngor gwyddonol a meddygol diweddaraf. Mae'r Gweinidog Addysg wedi cyhoeddi canllawiau gweithredu ar gyfer awdurdodau lleol sy'n gweithio gyda'u hysgolion i sicrhau bod ysgolion yn dal i fod mor ddiogel â phosibl.
English: Thank you for that answer, First Minister. The dedication and flexibility that the education sector has shown throughout this pandemic has been remarkable. Online learning, extensive health and safety protocols, bubbling, and the whole arrangement of school buildings has seen teachers and staff do everything in their power to ensure that pupils have as little disruption as possible. Despite these efforts, there are challenges. It's quite right that a lot of attention has been put on what that means for pupils in exam years, but there's an issue across all age groups, with early years and primary schools in particular seeing children needing to catch up on basic skills, and this is a problem across the UK. These are potential long-term consequences, ones that will be felt after we have finally passed the worst of the pandemic. I've no doubt that teachers will do all they can to support their pupils, but they will need significant support along the way. What plans does the Welsh Government have to address the progress gap in children's education, and what additional resources can we provide our schools to help them achieve this?
Welsh: Diolch am yr ateb yna, Prif Weinidog. Mae'r ymroddiad a'r hyblygrwydd y mae'r sector addysg wedi eu dangos drwy gydol y pandemig hwn wedi bod yn rhyfeddol. Mae dysgu ar-lein, protocolau iechyd a diogelwch helaeth, swigod, a'r holl waith o drefnu adeiladau ysgolion wedi arwain at athrawon a staff yn gwneud popeth o fewn eu gallu i sicrhau bod cyn lleied â phosibl o darfu ar ddisgyblion. Er gwaethaf yr ymdrechion hyn, ceir heriau. Mae'n gwbl briodol bod llawer o sylw wedi ei roi i'r hyn y mae hynny yn ei olygu i ddisgyblion mewn blynyddoedd arholiad, ond ceir problem ar draws pob grŵp oedran, ac mae angen i'r blynyddoedd cynnar ac ysgolion cynradd yn arbennig ddal i fyny o ran sgiliau sylfaenol, ac mae hon yn broblem ledled y DU. Mae'r rhain yn ganlyniadau hirdymor posibl, rhai a fydd yn cael eu teimlo ar ôl i ni fynd heibio'r gwaethaf o'r pandemig o'r diwedd. Nid oes gen i unrhyw amheuaeth y bydd athrawon yn gwneud popeth o fewn eu gallu i gefnogi eu disgyblion, ond bydd angen cymorth sylweddol arnyn nhw ar hyd y ffordd. Pa gynlluniau sydd gan Lywodraeth Cymru i fynd i'r afael â'r bwlch cynnydd mewn addysg plant, a pha adnoddau ychwanegol allwn ni eu darparu i'n hysgolion i'w helpu i gyflawni hyn?
English: I thank Jayne Bryant for that question. Of course, at the heart of the Welsh Government's response is the Recruit, Recover and Raise Standards programme that my colleague the education Minister launched earlier in the year. That is designed to give schools the resources they need to recruit additional staff to deal with exactly the issues that Jayne Bryant has identified - the progress gap and the impact on learning that has taken place as a result of coronavirus. Now, my understanding is that schools are using that money in imaginative ways. They're recruiting new staff and new teaching assistants, but they're also extending the hours of part-time staff, deploying people in more flexible ways. And all of that is designed to do what Jayne Bryant has suggested, Llywydd - to make sure that the resources are there, financial and in staff terms, to make sure that those young people who've missed out on education through no fault of their own, because of the impact of the pandemic, can make good on that deficit as much as possible during what are still very challenging weeks that lie ahead.
Welsh: Diolchaf i Jayne Bryant am y cwestiwn yna. Wrth gwrs, wrth wraidd ymateb Llywodraeth Cymru mae'r rhaglen Recriwtio, Adfer a Chodi Safonau a lansiwyd gan fy nghyd-Weinidog, y Gweinidog addysg, yn gynharach eleni. Nod honno yw rhoi i ysgolion yr adnoddau sydd eu hangen arnyn nhw i recriwtio staff ychwanegol i ymdrin â'r union faterion y mae Jayne Bryant wedi eu nodi - y bwlch cynnydd a'r effaith ar ddysgu sydd wedi digwydd o ganlyniad i'r coronafeirws. Nawr, fy nealltwriaeth i yw bod ysgolion yn defnyddio'r arian hwnnw mewn ffyrdd llawn dychymyg. Maen nhw'n recriwtio staff newydd a chynorthwywyr addysgu newydd, ond maen nhw hefyd yn ymestyn oriau staff rhan-amser, gan ddefnyddio pobl mewn ffyrdd mwy hyblyg. A bwriad hynny i gyd yw gwneud yr hyn y mae Jayne Bryant wedi ei awgrymu, Llywydd - gwneud yn siŵr bod yr adnoddau yno, yn ariannol ac o ran staff, gwneud yn siŵr bod y bobl ifanc hynny sydd wedi colli addysg heb fod unrhyw fai arnyn nhw eu hunain, oherwydd effaith y pandemig, yn gallu gwneud iawn am y diffyg hwnnw gymaint â phosibl yn ystod yr wythnosau anodd iawn sydd yn dal i fod o'n blaenau.
English: The next item is the business statement and announcement. I call on the Trefnydd, Rebecca Evans.
Welsh: Yr eitem nesaf, felly, yw'r datganiad a chyhoeddiad busnes. Mae'r datganiad hynny i'w wneud gan y Trefnydd, Rebecca Evans.
English: I thank Janet Finch-Saunders for raising that issue. Of course, colleagues will all be aware that the Welsh Government has put in place by far the most generous support package for businesses anywhere in the UK. But we're obviously very aware that not every business has been able to benefit from it. Last week, the Minister for economy and transport answered a topical question for some time on this particular issue, and was able to set out his response to some of the issues that Janet Finch-Saunders has raised. And of course, tomorrow, he has oral questions again in the Chamber. I've just checked, and there are numerous opportunities there for him to update on the economic support for business as well. And of course, there was a written report last week that was provided by the Minister for economy and transport as well. If you'd like to share with me some of those further examples, I'd be happy to look into them with the Minister for economy and transport. But clearly, like every other part of the public service, Business Wales is very stretched at the moment - the people working there are working really hard, under very difficult conditions. I do appreciate the huge volume of pressure that they're under. It just really represents the huge volume of pressure that the businesses in Wales are under. But we constantly strive to improve the service and the offer to business, so any comments that colleagues such as Janet Finch-Saunders would wish to make will be helpful.
Welsh: Diolch i Janet Finch-Saunders am godi'r mater hwnnw. Wrth gwrs, bydd cydweithwyr yn ymwybodol bod Llywodraeth Cymru wedi rhoi yn ei le y pecyn cymorth mwyaf hael i fusnesau unrhyw le yn y DU. Ond rydym yn amlwg yn ymwybodol iawn nad yw pob busnes wedi gallu elwa ohono. Yr wythnos diwethaf, atebodd Gweinidog yr Economi a Thrafnidiaeth gwestiwn amserol am beth amser ar y mater penodol hwn, ac roedd wedi gallu nodi ei ymateb i rai o'r materion a godwyd gan Janet Finch-Saunders. Ac wrth gwrs, yfory, mae ganddo gwestiynau llafar eto yn y Siambr. Rwyf newydd edrych, ac mae nifer o gyfleoedd yno iddo roi'r wybodaeth ddiweddaraf ynghylch y cymorth economaidd i fusnesau hefyd. Ac wrth gwrs, roedd adroddiad ysgrifenedig yr wythnos diwethaf wedi'i ddarparu gan Weinidog yr Economi a Thrafnidiaeth hefyd. Os hoffech rannu rhai o'r enghreifftiau eraill hynny gyda mi, byddwn i'n fodlon ymchwilio iddyn nhw gyda Gweinidog yr Economi a Thrafnidiaeth. Ond yn amlwg, fel pob rhan arall o'r gwasanaeth cyhoeddus, mae Busnes Cymru dan bwysau mawr ar hyn o bryd - mae'r bobl sy'n gweithio yno'n gweithio'n galed iawn, dan amodau anodd iawn. Rwy'n gwerthfawrogi'r pwysau enfawr sydd arnyn nhw. Mae'n wir yn cynrychioli'r pwysau enfawr sydd ar fusnesau yng Nghymru. Ond rydym ni'n ymdrechu'n gyson i wella'r gwasanaeth a'r cynnig i fusnesau, felly bydd unrhyw sylwadau y byddai cydweithwyr fel Janet Finch-Saunders yn dymuno'u gwneud yn ddefnyddiol.
English: Trefnydd, the Cwm Taf Morgannwg health board has very high rates of COVID-19, with the Merthyr area having the highest rate in the UK. Given these figures, I can't understand why we've not seen additional protective measures in our schools, where asymptomatic spread is taking place. Why are there no masks in the classroom? What is being done to reduce the risk of spread on school transport? How are we preventing children from passing on COVID-19 to their vulnerable relatives? Would weekly testing in schools, as well as the wider community, make sense, given that it's happening in Liverpool, where the rates are lower than we've got here? The view that the firebreak is over and we can now all return to normal is dangerous in an area like the Rhondda, where we see our local hospital at full capacity for intensive care beds and we are hearing talk of health services being withdrawn again. So, can we please have a statement outlining what additional support measures and finance can be made available to the areas that have the highest rates of COVID 19, and can we have that statement as a matter of urgency, please, Trefnydd?
Welsh: Trefnydd, mae gan fwrdd iechyd Cwm Taf Morgannwg gyfraddau uchel iawn o COVID-19, ac mae gan Ferthyr y gyfradd uchaf yn y DU. O ystyried y ffigurau hyn, ni allaf i ddeall pam nad ydym wedi gweld mesurau diogelu ychwanegol yn ein hysgolion, lle mae lledaeniad asymptomatig yn digwydd. Pam nad oes mygydau yn yr ystafell ddosbarth? Beth sy'n cael ei wneud i leihau'r risg o ledaenu ar gludiant i'r ysgol? Sut rydym yn atal plant rhag trosglwyddo COVID-19 i'w perthnasau sy'n agored i niwed? A fyddai profion wythnosol mewn ysgolion, yn ogystal â'r gymuned ehangach, yn gwneud synnwyr, o ystyried ei fod yn digwydd yn Lerpwl, lle mae'r cyfraddau'n is nag sydd gennym ni yma? Mae'r farn bod y cyfnod atal byr ar ben ac y gallwn ni i gyd ddychwelyd i normalrwydd yn awr yn beryglus mewn ardal fel y Rhondda, lle'r ydym yn gweld ein hysbyty lleol yn llawn o welyau gofal dwys ac yn clywed sôn am wasanaethau iechyd yn cael eu tynnu'n ôl eto. Felly, a gawn ni ddatganiad, os gwelwch yn dda, yn amlinellu pa fesurau cymorth ychwanegol a chyllid y byddai modd eu darparu i'r ardaloedd sydd â'r cyfraddau uchaf o COVID 19, ac a gawn ni'r datganiad hwnnw fel mater o frys, os gwelwch chi'n dda, Trefnydd?
English: Thank you for raising that issue. The first related specifically to the support and the advice that is being provided to schools, and there were a series of quite detailed questions there, so I will ask the education Minister to write to you with more information about the guidance that is being provided to schools in relation to PPE and other efforts to keep children and their families safe, and the rationale that sits behind the advice that we've provided on those matters. Clearly, there'll be multiple opportunities to question both the First Minister and the health Minister on the specific issues in relation to the community to which Leanne Wood refers and that she represents.
Welsh: Diolch am godi'r mater hwnnw. Roedd y cyntaf yn ymwneud yn benodol â'r cymorth a'r cyngor sy'n cael eu darparu i ysgolion, ac roedd cyfres o gwestiynau eithaf manwl yno, felly gofynnaf i i'r Gweinidog Addysg ysgrifennu atoch gyda mwy o wybodaeth am y canllawiau sy'n cael eu darparu i ysgolion mewn cysylltiad â chyfarpar diogelu personol ac ymdrechion eraill i gadw plant a'u teuluoedd yn ddiogel, a'r rhesymeg sy'n sail i'r cyngor yr ydym wedi'i ddarparu ar y materion hynny. Yn amlwg, bydd sawl cyfle i holi'r Prif Weinidog a'r Gweinidog Iechyd am y materion penodol o ran y gymuned y mae Leanne Wood yn cyfeirio ati ac yn ei chynrychioli.
English: I would like to ask for two education statements. Firstly, a statement on free school meals expanding into school holidays. I know the Welsh Government has made a decision on Christmas and Easter of this year, but I think it's something we need to look at being done all the time, rather than just as a one-off. It's something I've been calling for since I was elected. And also, what consideration has been given to expanding the eligibility of free school meal provision? For many children, this is their main meal of the day. Secondly, I would like a Government statement on home schooling, to include local authorities having a joined-up approach across Wales to engage with their local home-educating community that develops services and is built on mutual trust and respect and will build positive relationships between local authorities and the home-educating community and will organise things like accessing exam centres - obviously not this year, but in normal years - for those who have been home schooled.
Welsh: Hoffwn i ofyn am ddau ddatganiad addysg. Yn gyntaf, datganiad am brydau ysgol am ddim yn ehangu i wyliau ysgol. Rwy'n gwybod bod Llywodraeth Cymru wedi gwneud penderfyniad ar y Nadolig a'r Pasg eleni, ond rwy'n credu ei fod yn rhywbeth y mae angen i ni edrych arno drwy'r amser, yn hytrach na dim ond fel rhywbeth untro. Mae'n rhywbeth yr wyf i wedi bod yn galw amdano ers cael fy ethol. A hefyd, pa ystyriaeth sydd wedi'i rhoi i ehangu cymhwysedd darpariaeth prydau ysgol am ddim? I lawer o blant, dyma eu prif bryd bwyd am y diwrnod. Yn ail, hoffwn i gael datganiad gan y Llywodraeth ar addysgu gartref, i gynnwys awdurdodau lleol yn defnyddio dull cydgysylltiedig ledled Cymru o ymgysylltu â'u cymuned addysgu gartref leol sy'n datblygu gwasanaethau ac sy'n seiliedig ar gyd-ymddiriedaeth a pharch, ac a fydd yn meithrin perthynas gadarnhaol rhwng awdurdodau lleol a'r gymuned addysgu gartref ac yn trefnu pethau fel cael mynediad i ganolfannau arholiadau - nid eleni, mae'n amlwg, ond mewn blynyddoedd arferol - i'r rhai sydd wedi cael eu haddysgu gartref.
English: Thank you to Mike Hedges for raising both of these important issues this afternoon. As he says, he has been a long-time advocate for the provision of free school meals outside of term time. I'm really pleased that the Welsh Government didn't need to have to respond to a campaign by Marcus Rashford to do the right thing. We did the right thing a long time ago, right at the start of this pandemic. In terms of the future, increasing the numbers eligible for free school meals would necessitate a change to the eligibility criteria, and that could potentially involve increasing the earned income threshold for those who are claiming universal credit and who also want to claim free school meals for their children. At the moment, we plan to maintain the threshold as it is until the end of the universal credit roll-out period, but clearly we will keep that under review. As Mike Hedges says, it's so important that parents who home school their children have a good relationship with the local authority in the area in which they live. So, Welsh Government has provided £400,000 to local authorities for 2020-21 to provide support to home-educating families. That's been allocated on a pro rata basis, based on the number of known home-educated children in the authority, as reported to the pupil level annual school census data. So, Welsh Government is providing that information, but, as Mike Hedges says, ensuring that there is a good level of trust between both parties is absolutely essential.
Welsh: Diolch i Mike Hedges am godi'r ddau fater pwysig hyn y prynhawn yma. Fel y dywed, mae ef wedi bod yn eiriolwr dros ddarparu prydau ysgol am ddim y tu allan i'r tymor ers amser maith. Rwy'n falch iawn nad oedd angen i Lywodraeth Cymru ymateb i ymgyrch gan Marcus Rashford i wneud y peth iawn. Gwnaethom ni'r peth iawn amser maith yn ôl, ar ddechrau'r pandemig hwn. O ran y dyfodol, byddai cynyddu'r niferoedd sy'n gymwys i gael prydau ysgol am ddim yn golygu newid y meini prawf cymhwysedd, a gallai hynny o bosibl olygu cynyddu'r trothwy incwm ar gyfer y rhai sy'n hawlio credyd cynhwysol ac sydd hefyd eisiau hawlio prydau ysgol am ddim i'w plant. Ar hyn o bryd, rydym yn bwriadu cadw'r trothwy fel y mae tan ddiwedd y cyfnod cyflwyno credyd cynhwysol, ond mae'n amlwg y byddwn ni'n parhau i adolygu hynny. Fel y dywedodd Mike Hedges, mae mor bwysig bod gan rieni sy'n addysgu eu plant gartref berthynas dda â'r awdurdod lleol yn yr ardal y maen nhw'n byw ynddi. Felly, mae Llywodraeth Cymru wedi darparu £400,000 i awdurdodau lleol ar gyfer 2020-21 i roi cymorth i deuluoedd sy'n addysgu gartref. Mae hynny wedi'i ddyrannu ar sail pro rata, yn seiliedig ar nifer y plant yn yr awdurdod sy'n hysbys eu bod yn cael eu haddysg yn y cartref, fel y cawsant eu hadrodd i ddata cyfrifiad blynyddol ysgolion ar lefel disgyblion. Felly, mae Llywodraeth Cymru yn darparu'r wybodaeth honno ond, fel y dywed Mike Hedges, mae sicrhau bod lefel dda o ymddiriedaeth rhwng y ddwy blaid yn gwbl hanfodol.
English: I do note Andrew R.T. Davies's concerns this afternoon. I just think it's ridiculous to suggest that Welsh Government is sitting on answers. Welsh Government is working literally around the clock to try and address a global pandemic and the implications of it in Wales, and we are doing our best to provide answers in a timely manner. With regard to the two to which you refer, obviously I will seek to ensure that an answer is forthcoming as soon as possible. As I say, I've noted your comments, but we are doing our very best to provide answers as quickly as we possibly can.
Welsh: Rwy'n nodi pryderon Andrew R.T. Davies y prynhawn yma. Rwy'n credu ei bod yn hurt awgrymu bod Llywodraeth Cymru yn eistedd ar atebion. Mae Llywodraeth Cymru yn gweithio o amgylch y cloc, yn llythrennol, i geisio mynd i'r afael â phandemig byd-eang a goblygiadau hynny yng Nghymru, ac rydym ni'n gwneud ein gorau i ddarparu atebion mewn modd amserol. O ran y ddau gwestiwn yr ydych chi'n cyfeirio atyn nhw, mae'n amlwg y ceisiaf i sicrhau bod ateb yn dod cyn gynted ag sy'n bosibl. Fel y dywedais, rwyf wedi nodi eich sylwadau, ond rydym ni'n gwneud ein gorau glas i ddarparu atebion cyn gynted ag y gallwn ni.
English: Minister, we're in such strange times at the moment, and sporting events are not immune from the impacts of the coronavirus measures, but it is important to look to the future with some hope. So, my thanks to keen cyclist Geraint Rowlands for his suggestion, which has led me to ask whether we can have a debate on hosting future major sports events in Wales and, in particular, with the three intersecting roads climbing from the Rhondda, the Afan and the Ogmore valleys over the breathtaking - literally breathtaking, and figuratively breathtaking - Bwlch, and the awesome Rhigos thrown in for good measure, as a natural post-glacial amphitheatre, which enhances the visual effect and the spectator appeal of cycling events, close to local population areas, could we in future bid to make this part of a future, epic Welsh stage of the cycling Tour of Britain, Minister? Let's have a debate on that.
Welsh: Gweinidog, rydym ni mewn cyfnod mor rhyfedd ar hyn o bryd, ac nid yw digwyddiadau chwaraeon yn ddiogel rhag effeithiau'r mesurau coronaferirws, ond mae'n bwysig edrych tua'r dyfodol gyda rhywfaint o obaith. Felly, rwy'n diolch i'r beiciwr brwd Geraint Rowlands am ei awgrym, sydd wedi fy arwain i ofyn a gawn ni ddadl ar gynnal digwyddiadau chwaraeon mawr yng Nghymru yn y dyfodol? Ac yn benodol, gyda'r tair ffordd sy'n croestorri ei gilydd ac yn dringo o'r Rhondda, yr Afan a chymoedd Ogwr dros y Bwlch - sy'n llythrennol yn hollol syfrdanol - a'r Rhigos anhygoel yn cael ei gynnwys ar ben hynny, fel amffitheatr ôl-rewlifol naturiol, sy'n cyfrannu at yr effaith weledol a'r apêl i wylwyr digwyddiadau beicio, yn agos at ardaloedd poblog lleol, a gawn ni yn y dyfodol gynnig gwneud hyn yn rhan o gam epig Cymru o Daith Feicio Prydain, Gweinidog? Gadewch inni gael dadl ar hynny.
English: Thank you to Huw Irranca-Davies for reminding us that, actually, in this difficult time, we all need something to look forward to. I think that, before the pandemic, Wales was doing a wonderful job in terms of putting itself on the map as a major place to host major events and internationally important events. You'll be aware, of course, that we have hosted stages of the men's and women's Tour of Britain since 2010, and, over the years, stages of the race have been held right across Wales. Officials in Events Wales are working closely now with the race organisers to ensure that there is a fair geographical spread across the country. But I can assure Huw Irranca-Davies that officials will look at the suggestion that he has brought forward today to host a stage in the areas suggested, which are, as he says, very challenging routes indeed, and obviously they form part of the very successful Dragon Ride as well, which is one of the oldest and most iconic events of its type across the UK. So, I can reassure Huw Irranca-Davies that officials will look into that suggestion.
Welsh: Diolch i Huw Irranca-Davies am ein hatgoffa bod angen rhywbeth arnom ni i gyd, mewn gwirionedd, i edrych ymlaen ato yn y cyfnod anodd hwn. Rwy'n credu bod Cymru, cyn y pandemig, yn gwneud gwaith gwych yn rhoi ei hun ar y map fel man pwysig i gynnal digwyddiadau mawr a digwyddiadau rhyngwladol pwysig. Byddwch chi'n ymwybodol, wrth gwrs, ein bod ni wedi cynnal camau o Daith Dynion a Merched Prydain ers 2010, a, thros y blynyddoedd, cafodd camau'r ras eu cynnal ledled Cymru. Mae swyddogion yn Digwyddiadau Cymru yn gweithio'n agos nawr gyda threfnwyr y ras i sicrhau bod dosbarthiad daearyddol teg ledled y wlad. Ond gallaf i sicrhau Huw Irranca-Davies y bydd swyddogion yn edrych ar yr awgrym a gyflwynwyd ganddo heddiw i gynnal cam yn yr ardaloedd a awgrymodd, sydd, fel y dywed, yn llwybrau heriol iawn, ac yn amlwg maen nhw'n rhan o'r Dragon Ride llwyddiannus iawn hefyd, sef un o'r digwyddiadau hynaf a mwyaf eiconig o'i fath ledled y DU. Felly, gallaf i sicrhau Huw Irranca-Davies y bydd swyddogion yn ymchwilio i'r awgrym hwnnw.
English: Trefnydd, I would like to call for a statement from the Minister for Health and Social Services regarding the Flying Start programme. I have been contacted by a prominent figure in Port Talbot who raised concerns regarding the future viability of the programme. Childcare facilities in Port Talbot have not seen an increase in the rates they are paid for providing care for the past four years, with many providers stating it's now becoming unsustainable. The programme cannot exist without these providers, and I'm sure that the Trefnydd will agree that business deserves to be adequately compensated for the services they provide, particularly as childcare providers have been hard hit by the pandemic. So, I would therefore be grateful if the Minister for health or his deputy could make a statement to this Chamber about the future of the Flying Start programme and whether providers will see any increase in their fees. Diolch yn fawr.
Welsh: Trefnydd, fe hoffwn i alw am ddatganiad gan y Gweinidog Iechyd a Gwasanaethau Cymdeithasol ynglŷn â rhaglen Dechrau'n Deg. Mae rhywun amlwg ym Mhort Talbot wedi cysylltu â mi yn mynegi pryderon ynghylch hyfywedd y rhaglen i'r dyfodol. Nid yw cyfleusterau gofal plant ym Mhort Talbot wedi gweld cynnydd yng nghyfraddau eu tâl nhw am ddarparu gofal dros y pedair blynedd diwethaf, gyda llawer o ddarparwyr yn datgan bod y sefyllfa yn mynd yn anghynaladwy erbyn hyn. Ni all y rhaglen fodoli oni bai am y darparwyr hyn, ac rwy'n siŵr y bydd y Trefnydd yn cytuno bod busnes yn haeddu cael tâl sy'n ddigonol am y gwasanaethau y maen nhw'n eu cynnig, yn enwedig gan fod darparwyr gofal plant wedi cael eu taro'n arbennig o galed gan y pandemig. Felly, fe fyddwn i'n ddiolchgar pe bai'r Gweinidog Iechyd neu ei ddirprwy yn rhoi datganiad i'r Siambr hon ynglŷn â dyfodol rhaglen Dechrau'n Deg ac a fydd darparwyr yn gweld unrhyw gynnydd yn eu harian nhw. Diolch yn fawr.